طنجاوا كثار ماعجبهومش الحال باش فرضات السلطات المحلية الدخلة بالفلوس لمنتزه كاب سبارطيل الشهير. واخرين كيقولو مزيان باش يبقى مزيان ومحافظ على النقاوا. صحيح ان الفضاء شهد إصلاحات ورجع غزال ونقي لكن اللي مع المجانية بغاوه يبقى فضاء عام فابور ماشي فضاء خاص. التذكرة تساوي 30 درهما، وهو مبلغ كيقولو “ناس المجانية” ماشي اي عائلة او طنجاوي يقدر يدفعها باش يشوف البحر ويدور. اللي مقلقين هما صحاب العائلات اللي عندهم افراد كثار. اللي مع لفلوس كيقولو راه الاداء مزيان كيدير التغربيل وكترد عليه الجهة المعارضة “ماشي عندك 30 درهم ترجع منك مواطن واعي”. باش تكون المجانية خاص تقل الشفرة وتكون جماعة عندها غيرة على لمدينة وتجيب شركة متخصصة فعلا تراقب كلشي ماشي صحابهم وصحاب صحابهم. 
بارك “كاب سبارطيل” المشهور تقاد ورجع غزال ولكن هاد القرار قسم طنجاوا: شي معاه وبزاف ضدو – تصاور